Daar is net een ware godsdiens - www.bybelkennis.co.za
Don’t worry about what you do not understand. Worry about what you do understand in the Bible and do not live by (Corrie ten Boom).
Vandag soek jy moeilikheid as jy sê maar jou godsdiens is die enigste een wat waar is. Jy sal baie gou van onverdraagsaamheid beskuldig word. Gegewe ons kultuurkonteks, hoe moet Christene hierdie onvermydelike konfrontasie – die Christene se aanspraak dat Jesus die enigste weg na verlossing is – hanteer?
Ons moet mense daaraan herinner dat hierdie ‘n aanspraak is wat Jesus self gemaak het: Ek is die weg en die waarheid en die lewe. Niemand kom na die Vader toe behalwe deur My nie (Johannes 14:6). Hierdie is nie ‘n taktiek om vrees in te boesem om hulle te bekeer nie – ons aanvaar slegs sy onderrig.
Mense sê ons kan nie so ‘n aanspraak maak nie, want geen godsdiens het die volle waarheid nie. Die vraag wat ons moet vra, is of die sentrale waarhede en aansprake van ‘n besondere godsdiens waar is. Christene maak nie aanspraak daarop dat hulle die volle waarheid het nie – net God kan dit sê. Ons glo egter dat God deur Jesus Christus die belangrikste waarhede aan ons geopenbaar het. Jesus het meer geloofwaardigheid as enigiemand anders wat beweer hulle is die weg na verlossing.
Sodra ‘n nie-Christen sê dat niemand die absolute waarheid het nie, maak hy ‘n waarheidaanspraak wat hy moet kan regverdig. Christene maak nie eksklusiewe aansprake op grond van hulle eie kennis nie, maar op grond van Christus se kennis. As Hy die Seun van God is, is dit tog redelik om te aanvaar dat wat Hy sê waar is.
Tags: Een godsdiens